== Cembalofamilien ==
[[Fil:Clavecin brisé.jpg|thumb|''clavecin brisé'' (sammenfoldeligt cembalo). Jean Marius, Frankrig 18. årh. (Musée de la Musique, Paris)]]
Cembalofamilien består af instrumenterne [[spinet]], [[virginal]], [[virginal|muselar]], [[clavicyterium]] og cembalo. De er alle [[tasteinstrument]]er og benytter samme mekanik, baseret på [[Springer (musikinstrument)|springer]]en, men varierer i størrelse og kompleksitet. Spinet, muselar og virginal er sædvanligvis små instrumenter, med kun ét [[register]]{{dn|dato=oktober 2023}} og ét [[klaviatur|manual]]. Et cembalo har som oftest flere 2 el. 3 registre, og kan også have to manualer. På spinet, muselar og virginal er strengene anbragt på tværs af tangenterne, mens de på et cembalo går på langs. Spinettets, muselarets og virginalets kompakte størrelse og lave vægt gjorde dem til husinstrumenter, mens cembaloet anvendtes både hjemme og til [[koncert (begivenhed)|koncerter]] i større rum. Et clavicyterium er navnet på det forholdsvis sjældne opretstående cembalo. Ydermere findes instrumenter som [[''clavecin brisé'']] (sammenfoldigt cembalo), [[claviorganum]] (sammenbygget cembalo og orgel), [[lautenwerk]] (Lautenklavier) (cembalo med tarmstrenge) og instrumenter som både har [[hammerklaver]]- og cembalomekanik.
Musik